
Comisia pentru apărare, ordine                  Bucureşti,   17.12.2001

publică şi siguranţă naţională                     PL nr. 642/2001

Nr. 32/987

R A P O R T
asupra proiectului de Lege pentru aprobarea Ordonanţei de urgenţă a Guvernului nr.105/2001 privind frontiera de stat a României
În urma examinării în fond, în procedură de urgenţă, a proiectului de Lege pentru aprobarea Ordonanţei de urgenţă a Guvernului nr.105/2001 privind frontiera de stat a României în şedinţele din 5 şi 13 decembrie 2001, comisia a hotărât, cu unanimitate de voturi, ca acest proiect de lege, adoptat de Senat la 6 noiembrie 2001, să fie supus în procedură de urgenţă spre dezbatere şi adoptare Plenului Camerei Deputaţilor, cu respectarea prevederilor articolului 74 alineatul (1) din Constituţia României, cu următoarele amendamente:
Nr.crt.
Textul iniţial
Amendamentul

(autorul)

Textul votat de comisie
Motivare



1
Articolul 41

Art.41. – Bărcile şi ambarcaţiunile înmatriculate potrivit legii, aflate în apele de frontieră şi apele maritime interioare, se păstrează în locurile stabilite de căpităniile de port sau, după caz, de autorităţile administraţiei publice locale, cu avizul şefilor sectoarelor poliţiei de frontieră, luându-se măsuri de către cei care le deţin, pentru a se preveni folosirea acestora la trecerea ilegală a frontierei de stat, la practicarea contrabandei sau la alte activităţi ilicite.
1.Articolul 41 va avea următorul cuprins:
“Art.41. – Bărcile şi ambarcaţiunile înmatriculate potrivit legii, aflate pe apele de frontieră şi apele maritime interioare, se păstrează în locurile stabilite de căpităniile de port sau, după caz, de autorităţile administraţiei publice locale, cu avizul şefilor sectoarelor poliţiei de frontieră, luându-se măsuri de către cei care le deţin, pentru a se preveni folosirea acestora la trecerea ilegală a frontierei de stat, la practicarea contrabandei sau la alte activităţi ilicite.”

(Autor:dep.Marcu Tudor)
Pentru a nu se îngrădi drepturile omului prin interdicţii asupra folosirii depline, ca proprietar, a bunului ce îi aparţine.

2
Articolul 75 litera f)

f) accesul persoanelor în fâşia de protecţie a frontierei de stat până la culoarul de frontieră sau malul apelor, după caz, fără documente de identitate sau fără aprobarea administraţiei publice sau avizul şefului formaţiunii locale a poliţiei de frontieră; accesul persoanelor pentru efectuarea unor activităţi dincolo de fâşia de protecţie a frontierei de stat, în situaţia în care aceasta se constituie mai în adâncime, precum şi în insulele şi ostroavele aparţinând statului român, situate în apele de frontieră, prin alte locuri sau în alte condiţii decât cele stabilite de adminisraţia publică locală sau fără avizul şefului formaţiunii locale a poliţiei de frontieră; accesul persoanelor in insulele şi ostroavele de formaţiune nouă din apele de frontieră înainte de determinarea apartenenţei acestora; desfăşurarea activităţilor prevăzute la art.39 fără avizul direcţiilor teritoriale ale poliţiei de frontieră; efectuarea pescuitului în apele de frontieră în alte locuri sau alte sectoare decât cele stabilite de autorităţile competente; păstrarea bărcilor şi ambarcaţiunilor aflate în apele de frontieră sau în apele maritime interioare în alte locuri decât cele stabilite de autorităţile competente sau neluarea de către cei care le deţin a măsurilor necesare pentru a preveni folosirea acestora la trecerea ilegală a frontierei de stat, la practicarea contrabandei sau la alte activităţi ilicite; desfăşurarea activităţilor de agrement şi sportive în apele de frontieră fără aprobarea căpităniei de port sau, după caz, a administraţiei publice locale sau fără avizul şefului sectorului poliţiei de frontieră; acostarea fără drept a navelor ambarcaţiunilor cu excursionişti în alte locuri decât porturile sau locurile special amenajate în acest scop sau lipsa avizului direcţiei teritoriale a poliţiei de frontieră competente în cazul navelor şi ambarcaţiunilor străine care navighează pe Dunărea interioară pe braţul Tulcea şi braţul Sulina; păşunatul animalelor în timpul zilei dincolo de fâşia de protecţie a frontierei de stat, la frontiera externă sau dincolo de culoarul de frontieră, la frontiera internă; păşunatul animalelor în timpul nopţii în alte locuri decât cele stabilite de autorităţile administraţiei publice locale sau fără avizul şefului sectorului poliţiei de frontieră; vânătoarea de-a lungul frontierei de stat, pe adâncimea de 500 metri de la fâşia de protecţie a frontierei de stat, la frontiera externă, sau de la culoarul de frontieră, la frontiera internă, către interior, pentru frontiera de uscat, şi de la limita terenului inundabil, pentru frontiera de apă; desfăşurarea vânătorii, prevăzută la art.44 alin. (2), fără avizul prealabil al şefului sectorului poliţiei de frontieră; fixarea pe bandă magnetică, pe hârtie sau pe alt suport a imaginilor care redau porţiuni din teritoriul statelor vecine, de către persoanele care se deplasează sau care desfăşoară diferite activităţi în apropierea frontierei de stat, dacă acest lucru este prevăzut în acordurile sau convenţiile privitoare la frontieră încheiate de România cu statele vecine; purtarea de convorbiri neautorizate peste linia de frontieră, dacă acest lucru este prevăzut în acordurile sau convenţiile privitoare la frontieră încheiate de România cu statele vecine; comiterea sau proferarea de către persoanele care se deplasează sau desfăşoară activităţi în apropierea frontierei de stat de fapte, gesturi sau expresii jignitoare la dresa statului vecin sau a cetăţenilor acestuia, dacă acestea sunt prevăzute în acordurile sau convenţiile privitoare la frontieră încheiate de România cu statele vecine.


2.La articolul 75, litera f) va avea următorul cuprins:
“f) accesul persoanelor în fâşia de protecţie a frontierei de stat până la culoarul de frontieră sau malul apelor, după caz, fără documente de identitate sau fără aprobarea administraţiei publice sau avizul şefului formaţiunii locale a poliţiei de frontieră; accesul persoanelor pentru efectuarea unor activităţi dincolo de fâşia de protecţie a frontierei de stat, în situaţia în care aceasta se constituie mai în adâncime, precum şi în insulele şi ostroavele aparţinând statului român, situate în apele de frontieră, prin alte locuri sau în alte condiţii decât cele stabilite de adminisraţia publică locală sau fără avizul şefului formaţiunii locale a poliţiei de frontieră; accesul persoanelor in insulele şi ostroavele de formaţiune nouă din apele de frontieră înainte de determinarea apartenenţei acestora; desfăşurarea activităţilor prevăzute la art.39 fără avizul direcţiilor teritoriale ale poliţiei de frontieră; efectuarea pescuitului în apele de frontieră în alte locuri sau alte sectoare decât cele stabilite de autorităţile competente; păstrarea bărcilor şi ambarcaţiunilor aflate pe apele de frontieră sau pe apele maritime interioare în alte locuri decât cele stabilite de autorităţile competente sau neluarea de către cei care le deţin a măsurilor necesare pentru a preveni folosirea acestora la trecerea ilegală a frontierei de stat, la practicarea contrabandei sau la alte activităţi ilicite; desfăşurarea activităţilor de agrement şi sportive în apele de frontieră fără aprobarea căpităniei de port sau, după caz, a administraţiei publice locale sau fără avizul şefului sectorului poliţiei de frontieră; acostarea fără drept a navelor ambarcaţiunilor cu excursionişti în alte locuri decât porturile sau locurile special amenajate în acest scop sau lipsa avizului direcţiei teritoriale a poliţiei de frontieră competente în cazul navelor şi ambarcaţiunilor străine care navighează pe Dunărea interioară pe braţul Tulcea şi braţul Sulina; păşunatul animalelor în timpul zilei dincolo de fâşia de protecţie a frontierei de stat, la frontiera externă sau dincolo de culoarul de frontieră, la frontiera internă; păşunatul animalelor în timpul nopţii în alte locuri decât cele stabilite de autorităţile administraţiei publice locale sau fără avizul şefului sectorului poliţiei de frontieră; vânătoarea de-a lungul frontierei de stat, pe adâncimea de 500 metri de la fâşia de protecţie a frontierei de stat, la frontiera externă, sau de la culoarul de frontieră, la frontiera internă, către interior, pentru frontiera de uscat, şi de la limita terenului inundabil, pentru frontiera de apă; desfăşurarea vânătorii, prevăzută la art.44 alin. (2), fără avizul prealabil al şefului sectorului poliţiei de frontieră; fixarea pe bandă magnetică, pe hârtie sau pe alt suport a imaginilor care redau porţiuni din teritoriul statelor vecine, de către persoanele care se deplasează sau care desfăşoară diferite activităţi în apropierea frontierei de stat, dacă acest lucru este prevăzut în acordurile sau convenţiile privitoare la frontieră încheiate de România cu statele vecine; purtarea de convorbiri neautorizate peste linia de frontieră, dacă acest lucru este prevăzut în acordurile sau convenţiile privitoare la frontieră încheiate de România cu statele vecine; comiterea sau proferarea de către persoanele care se deplasează sau desfăşoară activităţi în apropierea frontierei de stat de fapte, gesturi sau expresii jignitoare la dresa statului vecin sau a cetăţenilor acestuia, dacă acestea sunt prevăzute în acordurile sau convenţiile privitoare la frontieră încheiate de România cu statele vecine.”

(Autor:dep.Marcu Tudor)
Modificarea efectuată în cuprinsul art.75 lit.f), prin înlocuirea prepoziţiei “în” cu “pe”în vederea corelării cu modificarea art.41, făcută la poziţia nr.1 din raport.



3
Articolul unic al legii punctul 2 articolul 76, alineatul (3)

(3) Prevederile prezentei ordonanţe de urgenţă se completează cu dispoziţiile legii privind regimul juridic al contravenţiilor.
3.La articolul unic al legii punctul 2 articolul 76, alineatul (3) va avea următorul cuprins:

(3) Prevederile prezentei ordonanţe de urgenţă se completează cu dispoziţiile Ordonanţei Guvernului nr. 2/2001 privind regimul juridic al contravenţiilor.
Pentru precizarea  actului normativ care reglementează regimul juridic al contravenţiilor

În cadrul dezbaterii în comisie, următoarele amendamente nu au fost acceptate:

Nr.crt.
Textul iniţial
Amendamentul

(autorul)

Textul votat de comisie
Motivare

1.Pentru susţinere

2.Pentru respingere

1
Articolul 20, alineatul (4)

(4) În funcţie de volumul traficului, de situaţia epizootiilor, epifiţilor şi de convenţiile încheiate cu alte state, în punctul de trecere se pot executa numai controlul documentelor de trecere a frontierei, al documentelor însoţitoare ale mărfii şi controlul fizic al mijloacelor care transportă animale sau produse animale, vegetale ori produse vegetale şi deşeuri sau substanţe chimice periculoase. Controlul sanitar-veterinar, fitosanitar şi pentru protecţia mediului în detaliu se efectuează la locul de destinaţie al transportului, potrivit legii.
1. La articolul 20, alineatul (4) va avea următorul cuprins:
(4) În funcţie de situaţia epizootiilor, epifiţilor, de convenţiile încheiate cu alte state şi de volumul traficului, în punctul de trecere se pot executa numai controlul documentelor de trecere a frontierei, al documentelor însoţitoare ale mărfii şi controlul fizic al mijloacelor care transportă animale sau produse animale, vegetale ori produse vegetale şi deşeuri sau substanţe chimice periculoase. Controlul sanitar-veterinar, fitosanitar şi pentru protecţia mediului în detaliu se efectuează la locul de destinaţie al transportului, potrivit legii.

(Autor:dep.Costică Canacheu)
1. Pentru ordonarea situaţiilor în funcţie de importanţa lor.

2. Forma adoptată este corespunzătoare

2
Articolul 70

Art. 70. - (1) Intrarea sau ieşirea din ţară prin trecerea ilegală a frontierei de stat constituie infracţiune şi se pedepseşte cu închisoare de la 3 luni la 2 ani.

(2) Dacă fapta prevăzută la alin. (1) a fost săvârşită în scopul sustragerii de la executarea unei pedepse, fapta se pedepseşte cu închisoare de la 6 luni la 3 ani.
2.Articolul 70 va avea următorul cuprins:
“Art. 70. - (1) Intrarea sau ieşirea din ţară prin trecerea ilegală a frontierei de stat constituie infracţiune şi se pedepseşte cu închisoare de la 6 luni la 2 ani.

(2) Dacă fapta prevăzută la alin. (1) a fost săvârşită în scopul sustragerii de la executarea unei pedepse, fapta se pedepseşte cu închisoare de la unu la 4 ani.”

(Autor:dep.Gheorghe Ana)
1.Pentru descurajarea infractorilor şi creşterea prevenţiei generale.

2. Pedepsele prevăzute sunt suficient de aspre.

3
Articolul 71

Art.71. – (1) Fapta persoanei care racolează, îndrumă sau călăuzeşte una sau mai multe persoane în scopul trecerii frauduloase a frontierei de stat, precum şi a celei care organizează această activitate constituie infracţiune şi se pedepseşte cu închisoare de la 2 la 7 ani.

(2) Fapta de a se asocia sau a iniţia constituirea unei asocieri în scopul săvârşirii faptei prevăzute la alin.(1) ori aderarea sau sprijinirea sub orice formă a unei astfel de asocieri se pedepseşte cu închisoare de la 3 la 10 ani.
3.Articolul 71 va avea următorul cuprins:

Art.71. – (1) Fapta persoanei care racolează, îndrumă sau călăuzeşte una sau mai multe persoane în scopul trecerii frauduloase a frontierei de stat, precum şi a celei care organizează această activitate constituie infracţiune şi se pedepseşte cu închisoare de la 3 la 7 ani.

(2) Fapta de a se asocia sau a iniţia constituirea unei asocieri în scopul săvârşirii faptei prevăzute la alin.(1) ori aderarea sau sprijinirea sub orice formă a unei astfel de asocieri se pedepseşte cu închisoare de la 4 la 10 ani.
1.Pentru descurajarea infractorilor şi creşterea prevenţiei generale.

2. Pedepsele prevăzute sunt suficient de aspre. 1.Pentru descurajarea infractorilor şi creşterea prevenţiei generale.

2. Pedepsele prevăzute sunt suficient de aspre.

În raport de obiectul  şi conţinutul său, proiectul  are caracter de lege organică.

PREŞEDINTE,



SECRETAR,




Răzvan IONESCU



Ristea PRIBOI
Red.consult.M.Florescu

exp.Ţăranu M.

PARLAMENTUL ROMÂNIEI
CAMERA DEPUTAŢILOR
Comisia pentru apărare, ordine        


          Bucureşti, 17.12.2001

publică şi siguranţă naţională                     

         PL nr. 642/2001

Nr. 32/987




Către

BIROUL PERMANENT AL 

CAMEREI DEPUTAŢILOR

Înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr.105/2001 privind frontiera de stat a  României, trimis comisiei spre dezbatere şi avizare în fond, în procedură de urgenţă, cu adresa PL nr. 642 din  19 noiembrie 2001, înregistrat  cu nr. 32/987 din 19 noiembrie 2001.

Prin conţinutul şi obiectul său de reglementare, proiectul  face parte din categoria legilor organice.

La întocmirea raportului, comisia  a avut în vedere:

1. Avizul   Consiliului Legislativ nr.605/26.06.2001.

2.Avizul Comisiei juridice, de disciplină şi imunităţi, nr.31/1317 din 21.11.2001.

 3.Avizul Comisiei pentru buget, finanţe şi bănci, nr.813 din 28.11.2001.

 De asemenea, comisia a ţinut seama de Hotărârea Consiliului Suprem de Apărare a Ţării, nr. 90 din 27 iunie 2001.



PREŞEDINTE,



SECRETAR,




Răzvan IONESCU



Ristea PRIBOI

